
Қазақстан Республикасы Қаржы министрлігі Мемлекеттік кірістер комитетінде сыбайлас жемқорлық тәуекелдеріне ішкі талдау жүргізу туралы талдамалық анықтама

	Қазақстан Республикасы Қаржы министрлігі Мемлекеттік кірістер комитетінде (бұдан әрі – Комитет) сыбайлас жемқорлық тәуекелдеріне ішкі талдау (бұдан әрі – СЖТІТ) Комитет Төрағасының 2026 жылғы 10 сәуірдегі № 66 бұйрығы негізінде жүргізілді.
	СЖТІТ аталған бұйрықпен бекітілген жұмыс тобы тарапынан жүргізілді.
	Талдау қорытындысы бойынша 6 сыбайлас жемқорлық тәуекелі анықталды.
	1. Бюджеттік және қаржылық қаражатты игеру (ТИДжҚҚеД)
	1.1. Сыбайлас жемқорлық тәуекелінің атауы
	Бюджеттік және қаржылық қаражатты игеру. Жеткізушілердің жұмыстарды/қызметтерді толық немесе ішінара орындамауы, тауарларды толық немесе ішінара жеткізбеуі.
	Сыбайлас жемқорлық тәуекелінің сипаттамасы
	Төлем бойынша міндеттемелерді қабылдау үшін мемлекеттік мекеменің орындалған жұмыстар мен көрсетілген қызметілер актілерін және тауарларды жеткізу жөніндегі жүкқұжаттарды келісу барысында тәуекелдер туындайды.
	Орындалған жұмыстардың/көрсетілген қызметтердің көлемін негізсіз ұлғайту (жалған есепке алу), бір жұмыс немесе қызмет үшін қайталама төлем жүргізу, сапасыз немесе арзанырақ жұмыстарды, қызметтерді және тауарларды қабылдау тәуекелі бар.
	Сондай-ақ бюджет қаражатын жалған игеру мақсатында жеткізушімен сөз байласу арқылы жұмыстардың/қызметтердің толық немесе ішінара орындалмауы, тауарлардың толық немесе ішінара жеткізілмеуі жағдайында толық төлем жасау қаупі бар.
	Тәуекелді жою жөніндегі ұсыным
	Техникалық инфрақұрылымды дамыту және қаржылық қамтамасыз ету департаменті тауарлардың, жұмыстар мен көрсетілетін қызметтердің техникалық ерекшелікке сәйкестігін бақылауды күшейтсін.
	Мемлекеттік сатып алуға жауапты қызметкерлердің функционалдық міндеттеріне Жеткізуші мен Тапсырыс беруші қол қойған тауарларды жеткізу, жұмыстарды орындау және қызметтер көрсету фактісін растайтын қағаз түріндегі актіні міндетті түрде қоса тіркеу туралы талап енгізілсін.
[bookmark: _GoBack]	2. Бақылау функцияларын іске асыру (АД САБ)
	2.1. Сыбайлас жемқорлық тәуекелінің атауы
	Салықтық тексерулер. Нұсқаманы тапсырудың және салықтық зерттеп-қарауды жүргізудің мүмкін еместігі.
	Сыбайлас жемқорлық тәуекелінің сипаттамасы
	Салықтық тексеру жүргізу кезінде (салық төлеушіге (салық агентіне) нұсқаманы, салықтық тексерудің алдын ала актісін, салықтық тексеру актісін, мүлікке билік етуді шектеу туралы шешімді және (немесе) билік етуге шектеу қойылған мүліктің тізімдеме актісін тапсыру кезінде) нұсқамаларды уақтылы тапсырмау және салықтық зерттеп-қарау шеңберінде қамтамасыз ету шараларын қолданбау тәуекелі бар.
	Тәуекелді жою жөніндегі ұсыным
	Қазақстан Республикасының Салық кодексіне өзгерістер мен толықтырулар енгізу шеңберінде бюджет шығындарын болдырмау мақсатында нұсқаманы тапсыру мерзімдерін шектеу және жеке тұлғаға (дара кәсіпкерге, ЖШС басшысына) нұсқаманы тапсыру тәртібін нақтылау қажет.
	Күтілетін нәтиже
	Нұсқаманы тапсыруды қамтамасыз ету шараларын реттеуге және салықтық зерттеп-қарау нәтижелері бойынша тиісті қамтамасыз ету шараларын уақтылы қабылдауға мүмкіндік береді.
	3. Мемлекеттік кірістер органдарының қызметін реттейтін құқықтық актілер мен ішкі құжаттар (СӘД ҚМБ)
	3.1. Сыбайлас жемқорлық тәуекелінің атауы
	Салықтық тексерулер үшін салық төлеушілер тізбесін қалыптастыру кезінде камералдық бақылаудың орындалмаған немесе ішінара орындалған хабарламаларын есепке алу процесі.
	Сыбайлас жемқорлық тәуекелінің сипаттамасы
	Камералдық бақылаудың орындалмаған немесе ішінара орындалған хабарламаларының салықтық тексерулер жүргізу үшін салық төлеушілерді іріктеу жүйесіне автоматты түрде өтетін тетігінің болмауы.
	Камералдық бақылау шеңберінде салық органдары анықталған бұзушылықтарды дербес жою мақсатында салық төлеушілерге хабарламалар қалыптастырып, жолдайды. Хабарламаларды орындау мерзімі аяқталғаннан кейін олардың толық орындалуы, ішінара орындалуы немесе орындалмауы тұрғысынан талдау жүргізіледі.
	Қолданыстағы тәжірибеде орындалмаған немесе ішінара орындалған камералдық бақылау хабарламаларының салықтық тексеруге іріктеу жүйесіне автоматты түрде өтуін қамтамасыз ететін тетік жоқ.
	Нәтижесінде:
	салық төлеушіні тексеру жоспарына енгізу туралы шешім қолмен қабылданады;
	тәуекелі жоғары салық төлеушілерді ранжирлеудің бірыңғай автоматтандырылған алгоритмі жоқ;
	анықталған бұзушылықтардың маңыздылығын және одан әрі бақылау шараларының қажеттілігін субъективті бағалау мүмкіндігі туындайды.
	Тәуекелді жою жөніндегі ұсыным
	Адам факторын болдырмауға бағытталған салық төлеушілерді тексеруге іріктеу тетігін енгізу, оның ішінде камералдық бақылаудың орындалмаған немесе ішінара орындалған хабарламалары бойынша салық төлеушілер санаттарын қалыптастыру.
	Күтілетін нәтиже: Автоматтандырылған тәуекелге бағдарланған модельді енгізу:
1) бақылау циклінің үздіксіздігін қамтамасыз етеді;
2) адам факторының әсерін болдырмайды;
3) салық төлеушілерді іріктеудің объективтілігін арттырады;
	4) бақылау іс-шараларын тәуекелі жоғары салық төлеушілерге шоғырландыруға мүмкіндік береді.
	3.2. Сыбайлас жемқорлық тәуекелінің атауы (ЗБ, КБД)
	Құқықтық олқылық. Мемлекеттік кірістер органдарының іс жүргізуіндегі әкімшілік құқық бұзушылықтар туралы істер бойынша заттай дәлелдемелерді сақтау тәртібін реттейтін нормативтік құқықтық актінің болмауы.
	Сыбайлас жемқорлық тәуекелінің сипаттамасы
	Кеден бекеттерінде әкімшілік құқық бұзушылықтар туралы істер бойынша алынған тауарларды есепке алу және тиісінше сақтау көп жағдайда жүргізілмейді.
	Соның салдарынан есепке алынбаған тауарлар жоғалуы, жарамсыз күйге түсуі немесе мүдделі тұлғалардан заңсыз ақша талап ету құралына айналуы мүмкін.
	Тәуекелді жою жөніндегі ұсынымдар
	ЗБ мен КБД мемлекеттік кірістер органдарының іс жүргізуіндегі әкімшілік құқық бұзушылықтар туралы істер бойынша заттай дәлелдемелерді сақтау және есепке алу тәртібін регламенттейтін нормативтік құқықтық акт әзірлесін.
	4. Мемлекеттік кірістер органдарының ақпараттық жүйелерін әзірлеу және пайдалану (КБД)
	4.1. Сыбайлас жемқорлық тәуекелінің атауы
	Шартты түрде шығарылған тауарларды бақылау.
	Сыбайлас жемқорлық тәуекелінің сипаттамасы
	Шартты түрде шығарылған тауарларға қатысты кедендік бақылауды жүзеге асыру кезінде функционалдық міндеттердің тиісінше орындалмауы.
	Сәйкестік туралы құжатты алғаннан кейін сыртқы экономикалық қызметке қатысушы тауарларға арналған декларацияға түзету енгізіп, аталған құжатты қоса тіркеуге міндетті.
	Қазіргі уақытта сыртқы экономикалық қызметке қатысушы түзету енгізгенге дейін облыс бойынша мемлекеттік кірістер департаментінің лауазымды адамы құжатты ұсыну туралы сұрау жолдайды.
	Тәуекелді жою жөніндегі ұсыным
	Комитеттің Кеден департаменті «Keden» ақпараттық жүйесін шартты түрде шығарылған тауарларды (техникалық реттеу) бақылау бөлігінде жетілдірсін.
	Сәйкестікті растау жөніндегі органдар құжатты бергеннен кейін облыс бойынша мемлекеттік кірістер департаментінің сұрауынсыз тауарларға арналған декларацияға түзету енгізу және сәйкестік құжатын қоса тіркеу мүмкіндігі қамтамасыз етілсін.
	Күтілетін нәтиже: Сыртқы экономикалық қызметке қатысушылардың сәйкестік құжатын алған бойда оны жүйеге жүктеу мүмкіндігі қамтамасыз етіледі.
	5. Мемлекеттік қызметтер көрсету (КБД)
	5.1. Сыбайлас жемқорлық тәуекелінің атауы
	Халықаралық тасымалдауды жүзеге асыратын көлік құралын кедендік пломбалар мен мөрлер қойылған тауарларды тасымалдауға жіберу туралы куәлік беру.
	Сыбайлас жемқорлық тәуекелінің сипаттамасы
	«Халықаралық тасымалдауды жүзеге асыратын көлік құралын кедендік пломбалар мен мөрлер қойылған тауарларды тасымалдауға жіберу туралы куәлік беру» мемлекеттік қызметін көрсету қағидалары Қазақстан Республикасы Қаржы министрінің міндетін атқарушының 2020 жылғы 10 шілдедегі № 665 бұйрығына 13-қосымшамен бекітілген.
	Алайда өтініш беру кезінде көлік құралын қарап-тексеруге ұсыну және өтінішті тіркеу мерзімдері бөлігінде аталған қағидалардың 2026 жылғы 17 ақпандағы № 15 Еуразиялық экономикалық комиссия Алқасының шешіміне сәйкес келмеуі анықталды.
	Тасымалдаушы куәлік алу үшін кеден органына автокөлік құралының фотосуреттерін және (немесе) сызбаларын, сондай-ақ бос автокөлік құралын қарап-тексеруге ұсынады.
	Автокөлік құралын қарап-тексеруге ұсынбау куәлік беруден бас тартуға негіз болып табылады.
	Тәуекелді жою жөніндегі ұсынымдар
	2026 жылғы 17 ақпандағы № 15 Еуразиялық экономикалық комиссия Алқасы шешімінің талаптарына сәйкестендіру.
	Кеден департаменті Қазақстан Республикасы Қаржы министрінің міндетін атқарушының 2020 жылғы 10 шілдедегі № 665 бұйрығына 13-қосымшаға өзгерістер енгізсін.

	Жұмыс тобының жетекшісі 					А. Әлібеков
